laion/Wikipedia-Exotic huggingface dataset:
Ricardo Zonta

Ricardo Zonta (sündinud 23. märtsil 1976 Curitibas) on Brasiilia vormel-1 sõitja. Ricardo Zonta ametlik koduleht (inglise keeles) Ricardo Zonta Formula1 History and Statistics andmebaasis (www.4mula1.ro) (inglise keeles) Ricardo Zonta Formula One DataBase andmebaasis (www.f1db.com) (inglise, hollandi ja portugali keeles)
Puidutöötluspink

Puidutöötluspinke ehk puidutööpinke kasutatakse saematerjali, puitdetailide, mööbli, puidust ehitusdetailide ja muude puittoodete valmistamisel. Puidutöötluspingid jagunevad üld- ja eriotstarbelisteks pinkideks. Tehnoloogiliste tunnuste põhjal jagunevad pingid tsüklilisteks, tsüklilis- läbivateks ja läbivateks tööpinkideks. Saagimispingid (lintsaag-, ja ketassaagpingid – järkamis- nurgasaag) Höövelmasin (riht, paksushöövelmasin) Pikifreesimispingid (riht-, paksus-, kolm- ja nelikant pikifreespingid) Freespingid (universaal-, kopeer- ja karussellfreespingid) Puurpingid (ühe- ja paljuspindlilised ning puurfreespingid) Tapilõikepingid (kastitapi-, raamitapi- ja jätkutapi- ehk hammastapilõikepingid) Trei- ja ümarlattpingid Lihvpingid (kitsa ja laia lihvlindiga, trummel- ja ketaslihvpingid ning kombineeritud lihvpingid) Liimimis, pealistus- ja koosteseadmed (liimivaltsid, koostepingid, giljotiinkäärid ning kombineeritud lihvpingid) Viimistluspingid Eriotstarbelisi pinke kasutatakse suuskade, tünnide, pliiatsite, poolide jms. valmistamiseks. Tsüklilised- Nendes tööpinkides toimub töötlemine tooriku või lõikeriista fikseeritud asendis (ühespindlilised puurpingid, ühesaelised järkamispingid) Tsüklilis-läbivates tööpinkides suundub töödeldud toorik tagasi lähteasendisse (ühepoolsed tapilõikepingid) Läbivates pinkides läbib toorik tööpingi ega pöördu tagasi (paksus- ja neljapoolsed höövelpingid). Puidutöötluspinkide põhielementideks on kere ehk säng, töölaud, spindel või töövõll, suport, eendur, ajam, suundseadmed, surutid, seiskamis- ja käivitusaparatuur, õlitusseadmed, laastu- ja tolmukogurid. Kere ehk säng kujutab endast pingi tugiosa, millel paiknevad töö ja abisõlmed, mehhanismid ning mitmesugused juhtimisorganid. Kere võib olla kas tervikuna malmist valatud või üksikosadest kokku monteeritud. Agregaat- ehk jõupeadest pinkide kere on enamasti valmistatud profiilmaterjalist. Tööpinkide kered võivad olla vertikaalsed (puur-, kopeer-, frees-, lintsaagpink) või horisontaalsed (rihthöövel-, tapilõike-, saagpink). Vertikaalsed kered on enamasti postikujulised ja konsoolsed. Konsoolile kinnitatakse lõikemehhanismi elemendid. Postide ristlõikekuju oleneb mõjuvatest jõududest. Siinkohal tuleb arvestada, et karppostid on suurema jäikusega kui ümarpostid. Tööpingi kere toetub käppadele. Viimastega ankurdatakse tööpink vundamendile või isoleeritakse vibratsioonist eriliste alustugedega. Töölaual antakse toorikule kindel asend, mistõttu tema tööpind peab olema siledaks lihvitud ja väljarihitud. Töölauad võivad olla liikumatud, liikuvad ja seadistatavad. Liikumatuid töölaudu kasutatakse universaalsaag- ja freespinkides. Eriolukordades võivad nad olla kallutatavad. Liikuvad töölauad on ühepoolsetel kasti- ja raamitapi- lõike- ning puur-freespinkidel. Töölaua ajamiks on pneumo või hüdromahhanism. Seadistatavatel töölaudadel on väga piiratud liikumisulatus. Seadistatakse ekstsentrikvõllikute või kaldpindade abil (rihthöövelpingid). Töölauad valatakse malmist või valmistatakse keevitamise teel eriterastest.
Nipton

Nipton on asula USA-s California osariigis San Bernardino maakonnas Ivanpah' orus. See asub Nevada osariigi piirist paari kilomeetri kaugusel nummerdamata Nipton Roadi ääres (Nevadas jätkub Nipton Road maanteena Nevada State Route 164). Kiirtee Interstate 15 jääb Niptonist umbes 16 km kaugusele läände. Niptonist lõunas asub looduskaitseala Mojave National Preserve. Nipton asutati 1905. aastal, kui sinna jõudis raudtee-ettevõtte San Pedro, Los Angeles & Salt Lake Railroadi raudtee. Nipton oli algul kaevandusasula, mis kandis nime Nippeno Camp. 1910. aastal sai Nipton oma praeguse nime. Tänapäeval läbib Niptoni Union Pacific Railroadi raudteeliin. 1985. aastal ostsid Niptoni umbes 200 000 dollari eest Gerald Freeman ja Roxanne Lang. Nad taastasid Niptoni kohviku ja viie toaga hotelli ning istutasid eukalüptipuude salu. Kui Freemani tervis 2016. aastal halvenema hakkas, panid nad asula müüki. 2017. aasta septembris otsis Niptoni viie miljoni dollari eest American Green Inc., mis lootis sellest teha kanepikultuuri keskuse. American Green Inc. müüs asula 2018. aasta märtsis pärast seda, kui ei projekti jätkamiseks ei jätkunud enam raha. Asula läks ettevõtte Delta International Oil & Gas valdusse, kuid 2020. aasta novembris oli Nipton 2,75 miljoni dollari eest taas müügis. 2023. aasta jaanuaris ostis Niptoni 2,5 miljoni dollari eest teatriettevõtte Spiegelworld, mis soovib sinna luua oma peakorteri. Hsu, Tiffany (4. mai 2011). "Turning his near-ghost town into a clean-tech boomtown". Los Angeles Times. Vaadatud 17.5.2023 Grind, Kirsten (27. mai 2021). "Schitt's Creek, but in Real Life: Owner Tries Selling California Desert Town". The Wall Street Journal. Vaadatud 5. jaanuaril 2023. Jennifer Kaplan (3. august 2017). "Cannabis Grower Buys California Town to Build Pot-Friendly Outpost". Bloomburg News. Vaadatud 4. augustil 2017. Rosalie Murphy (4. august 2017). "A marijuana company is trying to buy a tiny Mojave Desert town". Desert Sun. Vaadatud 4. augustil 2017. "California's desert town Nipton is back on market for 2nd time since 2017, priced at $2.75M". ABC7 San Francisco. 16. november 2020. Carter, Geoff (4. jaanuar 2023). "Spiegelworld producer of Vegas hit Absinthe has bought a California town". Las Vegas Weekly. Vaadatud 17.5.2023
Gooti tähestik

Mitte segi ajada Gooti kirjaga. Gooti tähestik on tähestik, mille lõi 4. sajandil misjonär ja piiskop Ulfilas gootikeelse piiblitõlke kirjapanemiseks. Tähestikus on 27 tähte, millest 19 või 20 on tuletatud kreeka untsiaalist, viis või kuus tähte on kergelt muudetud kujul ladina tähestikust ja kaks laenatud võib-olla ruunikirjast või Ulfilase enda leiutatud. Kirjamärkide hulgas polnud numbreid, kuid igal tähel oli ka numbriväärtus. Ulfilas tõlkis piibli gooti keelde 4. sajandil. Olgugi et pole säilinud tema originaalkirjapanekud, leidub 5. ja 6. sajandil kirja pandud tekste, mis sisaldavad lõike sellest tõlkest. Tuntuim neist on kulla ja hõbedaga purpurpärgamendile kirjutatud Codex argenteus. Lisaks tähestiku ja selle kasutuse jäädvustamisele on need ka oluline allikas praeguseks välja surnud gooti keele kohta. Gothic. - Omniglot Gothic alphabet. Encyclopedia Britannica
Kirillitsa klaviatuur

Kirillitsa klaviatuur (paigutus ЙЦУКЕН, ladina paigutus QWERTY) on kasutusel kirillitsas kirjutatud keelte sisestamiseks. Tüüpilises vene seadmes on tähed paigutatud järgmiselt: numbritega klahvirea vasakul küljel: Ё ülemises reas: Й, Ц, У, К, Е, Н, Г, Ш, Щ, З, Х ja Ъ keskmises reas: Ф, Ы, В, А, П, Р, О, Л, Д, Ж ja Э alumises reas: Я, Ч, С, М, И, Т, Ь, Б ja Ю
Palimpsest

Palimpsest (ladinakeelsest sõnast palimpsestus, vanakreeka πάλιν palin 'uuesti' ja ψάειν psaein 'hõõruma', 'kustutama') on pärgament, millelt varasem kirjutus on ähmastatud või kustutatud ja uus peale kirjutatud. Ülekirjutusi tehti hinnalise kirjutusmaterjali taaskasutuse eesmärgiga. Kemikaalide abil õnnestub mõnikord palimpsesti algupärast teksti taastada. https://eki.ee/dict/ekss/index.cgi?Q=palimpsest
Lockenhaus

Lockenhaus on vald (Marktgemeinde) Austrias Burgenlandi liidumaal Oberpullendorfi ringkonnas. Linn on tuntud iga-aastase Lockenhausi kammermuusikafestivali poolest, mille algatas viiuldaja Gidon Kremer. Linn kuulus koos ülejäänud Burgenlandiga 1920/21. aastani Ungari koosseisu alates kuningriigi asutamisest 1000. aastal. Pärast esimest maailmasõda, kui Ungari jäeti Trianoni rahulepinguga ilma u. 70% territooriumist, mis oli selle käes olnud rohkem kui üheksa sajandit, sai Deutsch-Westungarn Austria osaks. Lockenhausis sündis 1883. aastal näitleja Ludwig Stössel, kes pärast Ameerikasse emigreerumist osales paljudes Hollywoodi filmides, sealhulgas filmis "Casablanca". Stösseli perekonna liikmed kuulusid küla juudi kogukonda, mis eksisteeris kuni 1938. aastani. 2008. aastal avati mälestusmärk Lockenhausi juudi kogukonna liikmetele, kes mõrvati holokaustis. Lockenhausi linnus Lockenhausi Püha Nikolause kirik Lockenhausi kammermuusikafestival Kaguvaade Lockenhausi linnusele Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Peeter Laredei

Peeter Laredei (5. oktoober 1862 Õisu vald – 16. jaanuar 1952 Häädemeeste) oli eesti koolmeister, vaimulik ja rahvusliku liikumise tegelane. Laredei sündis Õisu vallas koolmeistri peres ning omandas hariduse Tuhalaane apostlik-õigeusu koolis. 1878–1881 õppis ta Tartu õpetajate seminaris ning läks siis koolmeistriks Häädemeeste apostlik-õigeusu kooli. Juhtis Häädemeeste laulukoori, osales Pärnu seltsi "Endla" tegevuses ning kuulus Eesti Kirjameeste Seltsi. 1908 sooritas Laredei preestrieksami ning töötas 1909–1920 Velise Ristija Johannese koguduses õigeusu preestrina. Tegeles ka heliloomingu, luuletamise ja tõlkimisega. Laredei oli üks väheseid rahvusliku liikumise tegelasi, kes jõudis nii elada Eesti Vabariigis kui ka näha ära selle hävingu. Peeter Laredei vend Kosma Laredei oli samuti õigeusu vaimulik, Peeter Laredei Eesti biograafilises andmebaasis ISIK
Teenete eest Isamaa ees

Orden Teenete eest Isamaa ees (vene Орден «За заслуги перед Отечеством») on Venemaa Föderatsiooni riiklik autasu. Autasu asutati 2. märtsil 1994. Sellel on neli klassi. Seda antakse väljapaistvate riiklike teenete eest. Sõjaliste teenete ja vapruse eest autasu pälvinud sõduritele lisatakse autasu ristile ristatud mõõgad. Ehkki algselt võisid autasu pälvida ka välismaalased, sätestas 2010. aastal antud president Vladimir Putini dekreet aumärgi võimalikeks kavalerideks vaid Venemaa Föderatsiooni kodanikud. Ordeni 1. klass ehisvöö ja autähega Ordeni 2. klass kaelaristi ja autähega Ordeni 3. klass kaelaristiga Ordeni 4. klass rinnaristiga Teiste seas on ordeni pälvinud poliitik Vladimir Žirinovski, akadeemik Žoress Alfjorov ja baleriin Maija Plissetskaja. Välismaalastest näiteks Prantsusmaa president Jacques Chirac (1997; ordeni 1. klass). https://web.archive.org/web/20120205195909/http://award.adm.gov.ru/doc/u442.htm https://www.rg.ru/documents/2010/09/15/nagrady-dok.html
Lutzmannsburg

Lutzmannsburg on vald (Marktgemeinde) Austrias Burgenlandi liidumaal Oberpullendorfi ringkonnas. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Vallo Kelmsaar

Vallo Kelmsaar (sündinud 20. juunil 1960) on eesti raadioajakirjanik. Ta on töötanud aastaid Eesti Raadio (hilisema ERR-i) raadiouudiste toimetajana, 2011. aastal vallandati ta ERR-ist . Vallo Kelmsaar on Kuku Raadio igalaupäevase saate Meretund saatejuht, juhtides saadet vaheldumisi Küllike Rooväljaga aastail 2016-2018. Alates kevadest 2018 juhib ta saadet üksi. Alates novembrist 2016 on ta Kuku raadio uudistetoimetaja. ERR vallandas päevapealt tuntud raadiohääle Vallo Kelmsaare Postimees, 16.08.2011
Evghenia Guțul

Evghenia Guțul (sündinud 5. septembril 1988 Etulias Gagauusias) on Moldova poliitik ja jurist, erakonna Șor liige. Ta sündis 1988. aastal Etulias Gagauusias. 22. märtsil 2023 määras Şori partei ta Gagauusia kuberneri (Baškani) kandidaadiks. Valimiskampaania viidi läbi loosungi "Găgăuzia – plai de vis" (Gagauusia – unistuste maa) all. 30. aprillil 2023 toimunud valimistel sai ta 14 890 häälega (26,47%) esikoha, kuid arvestades asjaolu, et enamust ei saadud, toimus teine ​​voor 14. mail 2023. Teises voorus kogus ta 27 376 häält (52,39% – esialgne), saades seega nelja-aastase mandaadi Gagauusi autonoomia eesotsas. Teda toetasid valimistel oligarh Ilan Șor, parlamendiliikmed Marina Tauber ja Reghina Apostolova, samuti mitmed konservatiivsete vaadetega venemeelsed lauljad ja muusikud (Filipp Kirkorov, Nikolai Baskov ja teised). Ta asus Gagauusia kuberneri (Baškani) ametikohale 19. juulil 2023, mil andis ametivande kohaliku parlamendi istungil. Ta on abielus ja kahe lapse ema, usutunnistuselt õigeusklik.
Agu Laanemets

Agu Laanemets (sündinud 12. juunil 1966 Tallinnas) on eesti tippjuht ja ettevõtja. Ta on kogunud tuntust raskustesse sattunud ettevõtetega seotud probleemide lahendajana. Tuntumatest ettevõtetest on Laanemets aastatel 1995–1997 juhtinud valgustitootjat AS Estoplast. Aastatel 1997–1999 töötas ta AS Norma Venemaa tütarettevõtte ZAO Norma-Osvar peadirektorina. Aastatel 1999–2012 oli ta kalatoodete tootja OÜ Viru Rand enamusosanik ja juht. Ta on olnud Sportland International Group ASi nõukogu esimees (2012–2013). Agu Laanemets on töötanud toimetajana Eesti Televisiooni uudistesaates "Aktuaalne kaamera" (1993–1994).
Augustus FitzRoy, kolmas Graftoni hertsog

Augustus Henry FitzRoy, kolmas Graftoni hertsog (28. september 1735 – 14. märts 1811) oli Suurbritannia George'i ajastu poliitik, viigide partei liige, kes oli vahemikus 14. oktoober 1768 kuni 28. jaanuar 1770 Suurbritannia peaminister. Aastatel 1766–1770 oli ta peaminister William Pitt vanema valitsuses Varakambri esimene lord. Teda on peetud ebakindlaks poliitikuks. 1770. aasta jaanuaris astus ta poliitiliste vastuolude ja ajakirjanike rünnakute tõttu peaministri ametikohalt tagasi. Ta sündis 28. septembril 1735 kuningliku mereväe ohvitseri Augustus FitzRoy ja Elizabeth Cosby (New Yorgi kuberneri Willam Cosby tütar) perre. Augustuse isapoolsed vanavanemad olid Charles FitzRoy, teine Graftoni hertsog ja leedi Henrietta Somerset, mis tegi temast nii Henry FitzRoy, esimese Graftoni hertsogi (kuningas Charles II sohilapse) kui ka Charles Somerseti, Worcesteri markii lapselapselapse. Ta õppis Westminster Schoolis ja seejärel Cambridge'i Ülikooli Peterhouse'i kolledžis. Aastatel 1747–1757 oli ta tuntud kui Eustoni krahv. "Augustus Henry Fitzroy, 3rd duke of Grafton". Encyclopædia Britannica (inglise). Vaadatud 18. mai 2023.  Augustus FitzRoy, kolmas Graftoni hertsog – pildid, videod ja helifailid Wikimedia Commonsis Sissekanne Suurbritannia valitsuse ametlikul veebilehel (inglise keeles)
Jüri Lellep

Jüri Lellep (1842–1908) oli eesti koolmeister ja rahvusliku liikumise tegelane. Lellep sündis Viljandi kihelkonnas taluniku pojana. Hiljem sai ta koolmeistriks Tänassilmal. Ta juhatas laulukoore, võttis osa üldlaulupidudest, kuulus Eesti Kirjameeste Seltsi, Viljandi Koidu seltsi, Viljandi Eesti Põllumeeste Seltsi ja osales Eesti Aleksandrikooli liikumises. Samuti tegi ta kaastööd ajalehele Eesti Postimees.
Augustus FitzRoy

Augustus FitzRoy võib viidata järgnevatele inimestele: lord Augustus Fitzroy (1716–1741), kuningliku mereväe ohvitser Augustus FitzRoy, kolmas Graftoni hertsog (1735–1811), Suurbritannia peaminister Augustus FitzRoy, seitsmes Graftoni hertsog (1821–1918), Briti maaväe ohvitser
Ukraina jäähokikoondis

Ukraina meeste jäähokikoondis esindab Ukrainat jäähoki rahvusvahelistel võistlustel. Maailmameistrivõistlusel on nende parimaks tulemuseks 9. koht 2002. aastal. Hockey Ukraina koduleht
Poola jäähokikoondis

Poola meeste jäähokikoondis esindab Poolat jäähoki rahvusvahelistel võistlustel. Maailmameistrivõistlusel on nende parim tulemus 4. koht 1931. aastal. Olümpiamängudel on parim tulemus 4. koht 1932. aastal, siis osaleski olümpiamängudel ainult neli meeskonda. Hockey Poola koduleht
Kabotaažvedu

Kasutatakse ka sünonüüme sisevedu ja või kohalik vedu. Kabotaažvedu on ühe Euroopa liidu liikmesriigi territooriumil asuvate lähte- ja sihtkohtade vahel toimuv vedu, mida teostab teises riigis registreeritud sõiduk. Kabotaaž on ajutine tegevus, eesmärgiga vähendada tühisõite, mitte ettevõtte põhitegevus Vedu teostatakse ühe EL riigi piires, aga teises EL riigis registreeritud sõidukiga. Selleks, et kbotaaž ei kahjustaks kohalikke, koduturul tegutsevaid vedajaid, on kehtestatud reeglid, mida peab vedaja, kes soovib sellist teenust osutada jälgima. (Euroopa Liidu määrus nr 1072/2009 artikkel 8) Kabotaažile peab eelnema rahvusvaheline vedu sihtriiki (ning koormad peavad olema maha laetud) Ühe kabotaaži raames tohib teostada maksimaalselt kolm vedu seitsme päeva jooksul.
Võšõvanka päev

Võšõvanka päev on rahvusvaheline tähtpäev, mille eesmärk on säilitada Ukraina rahvapärast traditsiooni luua ja kanda etnilisi tikitud rõivaid, mida nimetatakse võšõvankadeks. Seda tähistatakse igal maikuu kolmandal neljapäeval. Võšõvankad on koos põssankadega (traditsioonilised Ukraina lihavõttemunad) üks Ukraina kultuuri tuntumaid sümboleid. Püha ei ole seotud ühegi riigi, rahvuse ega religiooniga. See ei ole riigipüha. Võšõvanka päeva idee pakkus 2006. aastal välja Lesja Voronjuk, toonane Tšernivtsi ülikooli üliõpilane. Voronjuk soovitas oma klassikaaslastel ja teistel õpilastel valida üks päev ja kanda kõik koos võšõvanka särke. Esialgu kandis tikitud särke mitukümmend üliõpilast ja mitu õppejõudu. Kuid järgmistel aastatel kasvas puhkus kogu Ukraina tasemele. Hiljem hakkasid seda tähistama ka Ukraina diasporaad üle maailma ning Ukraina toetajaid. Pühitsemise päev määrati teadlikult argipäevale, mitte nädalavahetusele, rõhutamaks, et võšõvanka on "ukrainlaste elu ja kultuuri koostisosa, mitte iidne artefakt". 2011. aastal tähistati puhkuse viiendat aastapäeva Guinnessi rekordite püstitamisega kõige rohkem tikitud särkidesse riietunud ja ühte kohta kogunenud inimesi. Tšernivtsi keskväljakule kogunes üle 4000 inimese võšõvanka särkides. Samal aastal õmmeldi Tšernivtsi ülikooli keskhoone jaoks hiiglaslik tikitud särk (4 × 10 meetrit). Võšõvanka päeva tähistati 2015. aastal loosungi all "Anna võšõvanka kaitsjale". See oli kampaania, mis algatati Ukraina sõdurite võitlusvaimu tõstmiseks Vene-Ukraina sõjas. Püha tähistati ülemaailmses mastaabis, aktsiooniga ühines umbes 50 riiki maailmas. "Ukrainians celebrate Vyshyvanka Day". Ukrinform. 20. mai 2021. Vaadatud 19. mail 2022. "Our vyshyvanka unites the country - President during the flashmob on Vyshyvanka Day in Dnipro". president.gov.ua. Ukraina presidendi administratsioon. 17. mai 2018. Originaali arhiivikoopia seisuga 20. mai 2018. Vaadatud 20. mail 2021. "Ukraine marks Vyshyvanka Day on May 18 (Video)". Ukraina Sõltumatu Infoagentuur. 18. mai 2017. Vaadatud 20. mail 2021. "На День вишиванки у Чернівцях хочуть встановити рекорд" (ukraina). Radio Free Europe/Radio Liberty. 5. mai 2011. Vaadatud 20. mail 2021. "День вишиванки в Чернівцях". vyshyvanka.net (ukraina). 1. mai 2012. Vaadatud 20. mail 2021. "У Чернівцях всі одягли вишиванки (ФОТО)". Molodyy Bukovynets (ukraina). 5. mai 2011. Vaadatud 19. mail 2022. "День вишиванки: історія свята та цікаві факти". Võsokõ Zamok (ukraina). 20. mai 2021. Vaadatud 20. mail 2021. ""Подаруй вишиванку захиснику"" (ukraina). Ukraina Kultuuri- ja infopoliitika ministeerium. 16. mai 2015. Vaadatud 20. mail 2021.
Lehtla (perekonnanimi)

Lehtla on eesti perekonnanimi. 2023. aasta 1. jaanuari seisuga oli Eestis perekonnanimi Lehtla 364 inimesel: 180 mehel ja 184 naisel. Perekonnanimede levikult oli Lehtla meeste puhul 356. kohal ja naiste puhul 384. kohal. Kõige levinum oli perekonnanimi Lehtla vanuserühmas 70–74, kus neid on 10 000 elaniku kohta 3,20. Nimi oli kõige sagedasem Jõgeva maakonnas, kus sellist nime kandis maakonna 10 000 elaniku kohta 7,52 inimest. Nimede eestistamisel võeti Lehtla aastatel 1935–1940 uueks perekonnanimeks 74 korral isikute poolt, kelle perekonnanimi oli varem Andresson, Brinkmann, Buschmann, Elbing, Eller, Engas, Fei, Fleissig, Gramma, Grass, Harjakas, Ivanov (2), Janson, Jürgenson, Jürgents, Kintsel, Kirsch (3), Klettenberg, Koosa, Krasmann, Kukk, Laube, Leeder, Leemann, Leenmann, Leetberg, Lehnmann, Leimann, Leiter (2), Leppikov, Lihten, Liiu, Linklonk, Linkmann, Lintnermann, Liubesky, Lühtin, Martins, Neomann, Nikitin, Nikopensius, Oinas (2), Ostra, Paalberg, Päss, Permann, Peterberg, Peterberg, Raalmann, Saalmann, Schoberg, Seemann, Shaitor, Sizov, Smirnov, Sõrojedov, Suksdorv (2), Uhver, Ungert, Varner (2), Vigge, Voldov, Volkhof, Vuurmann, Zihmestruk ja Zupsmann. Kadri Lehtla, eesti laskesuusataja (1985–) Leonid Lehtla, eesti näitleja (1916–1977) Magda Lehtla, eesti näitleja ja laulja (1921–2008) Tõnu Lehtla, eesti energeetik ja robootik (1947–) Statistikaamet: Nimede statistika (vaadatud 18.05.2023) Onomastika andmebaas. Nimede eestistamine: (uus nimekuju): Lehtla. Lehtla statistikaameti andmebaasis
Mannersdorf an der Rabnitz

Mannersdorf an der Rabnitz on vald (Gemeinde) Austrias Burgenlandi liidumaal Oberpullendorfi ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Markt Sankt Martin

Markt Sankt Martin on vald (Marktgemeinde) Austrias Burgenlandi liidumaal Oberpullendorfi ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Leibak

Leibak on eesti perekonnanimi. 2023. aasta 1. jaanuari seisuga oli Eestis perekonnanimi Leibak 25 inimesel: 13 mehel ja 12 naisel. Perekonnanimede levikult oli Leibak meeste puhul 9781. kohal ja naiste puhul 11472. kohal. Perekonnanime Leibak kandja oli keskmiselt 44 aasta vanune. Nimi oli kõige sagedasem Pärnu maakonnas, kus sellist nime kandis maakonna 10 000 elaniku kohta 0,80 inimest. 19. sajandi algul pandi pärisorjusest vabastamise käigus talupoegadele Virumaal Viru-Jaagupi kihelkonna Inju mõisavallas ja Väike-Maarja kihelkonna Araski mõisavallas ning Järvamaal Türi kihelkonna Türi-Alliku mõisavallas nimeks Leibach ja Leibak. Nimede eestistamisel loobuti 1935. aastal nimest Leibak kolmel korral ning uueks nimeks võeti Leibar ning kaks korda Leipalu. Eerik Leibak, eesti bioloog ja looduskaitsja (1960–) Endel Leibak, eesti kirjastustegelane (1921–1999) Kaire Leibak, eesti kolmikhüppaja (1988–) Statistikaamet: Nimede statistika (vaadatud 18.05.2023) Onomastika andmebaas. Nimede panemine: Leibak. Onomastika andmebaas. Nimede eestistamine: (vana nimekuju): Leibak. Leibak statistikaameti andmebaasis
Tanner Richard

Tanner Richard (sündinud 6. aprillil 1993 Markhamis Ontario provintsis) on Kanadas sündinud Šveitsi jäähokimängija, kes mängib ründajana Šveitsi kõrgliigaklubis Genève-Servette. Hooajal 2011/12 debüteeris Richard Šveitsi kõrgliigas Rapperswil-Jona Lakersi võistkonnas. Aastatel 2011–2013 mängis ta Põhja-Ameerika noorteliiga Ontario Hockey League'i klubis Guelph Storm. 2012. aastal valis Tampa Bay Lightning ta NHL-i draft '​is 71. valikuna. 2013. aasta aprillis sõlmis ta Lightningiga kolmeaastase lepingu. Aastatel 2013–2017 mängis Richard neli hooaega American Hockey League'is Lightningi tütarklubis Syracuse Crunch. NHL-is debüteeris Richard 20. detsembril 2016 mängus Detroit Red Wingsi vastu. Pärast seda sai ta NHL-is kirja veel kaks mängu. Alates hooajast 2017/18 on ta mänginud Genève-Servette'is. Hooajal 2022/23 tuli ta klubiga Šveitsi meistriks. Šveitsi jäähokikoondise koosseisus on Richard mänginud 2017. ja 2023. aasta maailmameistrivõistlustel. "Lightning sign forward Tanner Richard". Tampa Bay Lightning. 1. aprill 2013. Vaadatud 5. aprillil 2014. Tanner Richard NHL.com lehel Tanner Richard hockeydb.com lehel